ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดู การคัดสําเนา และการรับรอง สําเนาคําพิพากษาหรือคําสั่งชี้ขาดคดีปกครองพ.ศ. ๒๕๖๑ โดยที่เป็นการสมควรปรับปรุงหลักเกณฑ์และค่าธรรมเนียมการตรวจดู การคัดสําเนา และการรับรองสําเนาคําพิพากษา หรือคําสั่งชี้ขาดคดีปกครอง เพื่อให้มีความเหมาะสมและสอดคล้องกับ สถานการณ์ปัจจุบัน ตลอดจนเพื่อให้ประชาชนเข้าถึงกระบวนการยุติธรรมได้โดยสะดวกและรวดเร็ว จึงมีการเพิ่มทางเลือกให้ประชาชนสามารถขอตรวจดู คัดสําเนา และให้รับรองสําเนาคําพิพากษาหรือคําสั่งชี้ขาดคดีปกครองทางระบบอิเล็กทรอนิกส์ด้วย อาศัยอํานาจตามความในมาตรา ๖๙ วรรคห้า แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. จึงออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดูการคัดสําเนา และการรับรองสําเนาคําพิพากษาหรือคําสั่งชี้ขาดคดีปกครอง พ.ศ. ๒๕๖๑" ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ ให้ยกเลิก (๑) ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดู การคัดสําเนา และการรับรองสําเนาคําพิพากษาหรือคําสั่งชี้ขาดคดีปกครอง พ.ศ. ๒๕๔๔ (๒) ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดู การคัดสําเนา และการรับรองสําเนาคําพิพากษาหรือคําสั่งชี้ขาดคดีปกครอง (ฉบับที่ ๒) พ.ศ. ๒๕๕๒ (๓) ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดู การคัดสําเนา และการรับรองสําเนาคําพิพากษาหรือคําสั่งชี้ขาดคดีปกครอง (ฉบับที่ ๓) พ.ศ. ๒๕๕๗ ข้อ ๔ ในระเบียบนี้ "สํานักงานศาล" หมายความว่า สํานักงานศาลปกครองสูงสุด สํานักงานศาลปกครองกลาง สํานักงานศาลปกครองในภูมิภาค และสํานักประชาสัมพันธ์ "คําพิพากษาหรือคําสั่งชี้ขาดคดีปกครอง" หมายความรวมถึง คําพิพากษาของศาลปกครองชั้นต้น และศาลปกครองสูงสุด รวมทั้งคําสั่งชี้ขาดคดีปกครองของศาลดังกล่าว คําสั่งเกี่ยวกับการละเมิดอํานาจศาล หรือคําสั่งอื่นใดที่ทําให้คดีเสร็จเด็ดขาด "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผลด้วยวิธีการทางอิเล็กทรอนิกส์ "ลายมือชื่ออิเล็กทรอนิกส์" หมายความว่า อักษร อักขระ ตัวเลข เสียง หรือสัญลักษณ์อื่นใดที่สร้างขึ้น ให้อยู่ในรูปแบบอิเล็กทรอนิกส์ซึ่งนํามาใช้ประกอบกับข้อมูลอิเล็กทรอนิกส์ เพื่อแสดงความสัมพันธ์ ระหว่างบุคคลกับข้อมูลอิเล็กทรอนิกส์ โดยมีวัตถุประสงค์เพื่อระบุตัวบุคคลผู้เป็นเจ้าของลายมือชื่อ อิเล็กทรอนิกส์ที่เกี่ยวข้องกับข้อมูลอิเล็กทรอนิกส์นั้น และเพื่อแสดงว่าบุคคลดังกล่าวยอมรับข้อความ ในข้อมูลอิเล็กทรอนิกส์นั้น "ระบบอิเล็กทรอนิกส์" หมายความว่า ระบบสารสนเทศหรือแอปพลิเคชันของศาลปกครองที่ให้บริการบนคอมพิวเตอร์และอุปกรณ์เคลื่อนที่สําหรับรองรับการตรวจดู การคัดสําเนา หรือการรับรองสําเนาคําพิพากษาหรือคําสั่งชี้ขาดคดีปกครอง ข้อ ๕ ผู้ที่ประสงค์จะขอตรวจดู ขอคัดสําเนา หรือขอให้รับรองสําเนาคําพิพากษาหรือคําสั่งชี้ขาดคดีปกครอง ให้ดําเนินการ ดังต่อไปนี้ (๑) กรณีขอตรวจดู ขอคัดสําเนา หรือขอให้รับรองสําเนาคําพิพากษาหรือคําสั่งชี้ขาดคดีปกครองในรูปแบบเอกสาร ให้ยื่นคําขอเป็นหนังสือหรือตามแบบคําขอท้ายระเบียบนี้ต่อเจ้าหน้าที่ของ สํานักงานศาล หรือยื่นคําขอในรูปแบบข้อมูลอิเล็กทรอนิกส์ผ่านระบบอิเล็กทรอนิกส์ก็ได้ (๒) กรณีขอตรวจดู ขอคัดสําเนา หรือขอให้รับรองสําเนาคําพิพากษาหรือคําสั่งชี้ขาดคดีปกครองในรูปแบบข้อมูลอิเล็กทรอนิกส์ ให้ยื่นคําขอในรูปแบบข้อมูลอิเล็กทรอนิกส์ผ่านระบบอิเล็กทรอนิกส์ทั้งนี้ คําขอตามวรรคหนึ่งต้องระบุวัตถุประสงค์ในการขอไว้ด้วย ข้อ ๖ ให้ผู้อํานวยการสํานักงานศาลหรือผู้ซึ่งผู้อํานวยการสํานักงานศาลมอบหมายเป็นผู้พิจารณาอนุญาตตามคําขอตรวจดู ขอคัดสําเนา หรือขอให้รับรองสําเนาคําพิพากษาหรือคําสั่งชี้ขาดคดีปกครอง ข้อ ๗ การรับรองสําเนาคําพิพากษาหรือคําสั่งชี้ขาดคดีปกครองในรูปแบบเอกสารให้ข้าราชการฝ่ายศาลปกครองตั้งแต่ประเภทวิชาการ ระดับปฏิบัติการขึ้นไป ซึ่งผู้อํานวยการสํานักงานศาล มอบหมายเป็นผู้มีอํานาจลงลายมือชื่อของตนรับรองเอกสารดังกล่าวในกรณีการรับรองสําเนาคําพิพากษาหรือคําสั่งชี้ขาดคดีปกครองในรูปแบบข้อมูลอิเล็กทรอนิกส์ ให้บุคคลตามวรรคหนึ่งเป็นผู้มีอํานาจลงลายมือชื่ออิเล็กทรอนิกส์ของสํานักงานศาลปกครองรับรองสําเนา คําพิพากษาหรือคําสั่งชี้ขาดคดีปกครองดังกล่าว ข้อ ๘ ให้เรียกเก็บค่าธรรมเนียมการคัดสําเนาหรือการรับรองสําเนาคําพิพากษาหรือคําสั่งชี้ขาด คดีปกครอง ดังต่อไปนี้ (๑) ค่าธรรมเนียมการคัดสําเนาคําพิพากษาหรือคําสั่งชี้ขาดคดีปกครอง หน้าละ ๑ บาท (๒) ค่าธรรมเนียมการรับรองสําเนาคําพิพากษาหรือคําสั่งชี้ขาดคดีปกครอง ฉบับละ ๒๐ บาท ผู้ที่ได้รับอนุญาตให้คัดสําเนาคําพิพากษาหรือคําสั่งชี้ขาดคดีปกครองในรูปแบบข้อมูลอิเล็กทรอนิกส์ ให้ได้รับยกเว้นการเรียกเก็บค่าธรรมเนียมการคัดสําเนาคําพิพากษาหรือคําสั่งชี้ขาดคดีปกครองคู่กรณีที่ได้รับอนุญาตให้รับรองสําเนาคําพิพากษาหรือคําสั่งชี้ขาดคดีปกครองรูปแบบข้อมูลอิเล็กทรอนิกส์ ในคดีของตน ให้ได้รับยกเว้นการเรียกเก็บค่าธรรมเนียมการรับรองสําเนาคําพิพากษาหรือคําสั่งชี้ขาด คดีปกครอง ข้อ ๙ ให้ถือว่าบรรดากิจการหรือการกระทําใดที่กระทําไปตามระเบียบ ก.ศป. ว่าด้วยหลักเกณฑ์และค่าธรรมเนียมการตรวจดู การคัดสําเนา และการรับรองสําเนาคําพิพากษาหรือคําสั่งชี้ขาดคดีปกครอง พ.ศ. ๒๕๔๔ และที่แก้ไข เพิ่มเติม และยังดําเนินการไม่แล้วเสร็จ ให้ถือว่าเป็นกิจการหรือการกระทําที่ได้กระทําไปตามระเบียบนี้ ข้อ ๑๐ ให้ประธานศาลปกครองสูงสุดรักษาการตามระเบียบนี้ และให้มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ กับให้มีอํานาจออกประกาศหรือคําสั่งเพื่อประโยชน์ในการปฏิบัติตามระเบียบนี้ ผู้มีอํานาจลงนาม ประกาศ ณ วันที่ ๑ พฤษภาคม พ.ศ. ๒๕๖๑ปิยะ ปะตังทาประธานศาลปกครองสูงสุดประธานกรรมการตุลาการศาลปกครอง